**Møte i arbeidsutvalg «Politikk for studieporteføljeutviklingen ved NTNU»**

**Mandag 09.04.18, kl. 09.00 – 12.00**

**Mål for møtet:**

* Bli kjent med hverandre
* Forventningsavklaringer
* Få felles forståelse av mandatet
* Etablere fremdriftsplan med møtetidspunkter
* Avklare behov for bakgrunnsdata

**Viktige momenter og rammebetingelsene**  
Tildelingsbrev og utviklingsavtalen med KD er bakteppet. Prosjektet inngår i ett av fem mål hvor bestillingen å utvikle politikk for studieporteføljeutvikling i NTN. Det er også et krav i Studietilsynsforskriften at kvalitetsarbeidet skal være forankret i strategi. Spørsmålet var om det skal lages både en egen strategi og et politikk-dokument? Prorektors føringer er at vi har NTNUs strategi og utvikler et politikkdokument som dekker forskriftskrav og forpliktelsene i utviklingsavtalen.

Motivasjon er å lage et veikart for NTNU for hvordan gå frem i porteføljeutvikling.

Samordning og sammenslåing pågår nå i hele sektoren, og vi har jobbet mye innen ingeniørutdanningene, helseutdanningene m flere med utgangspunkt i de faglige integreringsrapportene. Fremover nå må NTNUs utviklingsarbeid med porteføljen ikke være så fusjonspreget, og vi må evne å se fremover og utover. Vi må fremstå som et annerledes og konkurransedyktig universitet.

KD har ingen fasit, og det er jobbet mye med kvalitet i NTNU, og inntrykket er at det begynner å bli bra. St.meldingene gir flere føringer på ønsket utvikling bla nasjonal arbeidsdeling, internasjonalisering, dekke arbeids- og samfunnets kompetansebehov, forskningsfaglig forankring av utdanningene mm. Disse perspektivene antas å måtte bli en del av kvalitetskriteriene i kvalitetsstandarden i politikken. Vi må se NTNUs utdanninger i den internasjonale og nasjonale konteksten, og hvordan vi tar det inn er viktige spørsmål å diskutere utover i prosessen. Vi kan være med på sette dette på dagsorden i Norge.

Utvalget står foran et stort og komplisert arbeide, med mange spørsmål. Hvordan stiller vårt arbeid seg i forhold til 1,2,3-syklusene (Bachelor, master, phd), teknologi, digitalisering, den geografiske dimensjonen, alle føringer fra styrende dokumenter (strategi, politikk, utviklingsavtaler). Hvordan vil politikk for studieporteføljeutvikling passe inn? For å gå videre med diskusjonene må vi ha en omforent forståelse av mandatet og kvalitetsbegrepet sett i sammenheng med porteføljeutvikling.

**Forståelse av mandatet**  
Det er viktig at vi har med oss tanker om hva politikken gir av *merverdi* oppi alt det andre. Politikken med kvalitetsstandard og kvalitetskriterier må utformes slik at det er mulig å operasjonalisere den i organisasjonen.

* Virksomhetsstyring v/Roar Tobro inviteres 14.05. – fremlegg hva de legger i politikk
* Representantene i AU og i sekretariatet leverer til neste AU-møtet (legge i sharepoint mappe mandatmappen 2 dg før møtet) 1-2 slider på hva som er uklart/viktig å avklare når det gjelder forståelsen av mandatet. Eventuelt også forslag til interessenter.

NB! Detaljer vedrørende kvalitet i studier ligger ikke i vårt mandat, disse kvalitetskriteriene mm er allerede regulert i Kvalitetssystemet og krav til studier.

**Definere begreper og avgrense**

Selv om KD gjorde en god jobb med Kvalitetsmelding, finnes ikke noen definisjon av begrepet utdanningskvalitet. I vårt prosjektet er det viktig å definere hva NTNU skal legge i begrepet «kvalitet» i sammenheng med utdanning og studieporteføljeutvikling. Det er en tredeling (studie, program og portefølje), som henger sammen. I vårt arbeid må vi nok åpne litt boksen programkvalitet også. Hva er programkvalitet, og hvordan skal vi bygge kvalitet i NTNU når vi ser på porteføljeutvikling.

Vi må være 100% sikre på hva vi legger i begrepet studieporteføljeutviklingen. Viktig å starte med dette. Vi har NTNU-strategien som sier noe om vår hovedprofil, og vi må holde oss på overordnet nivå, og studieporteføljeutvikling blir strategisk viktig arbeid frem i tid. Skal vi gjøre alt alle steder – eller gjøre ting av høyere kvalitet noen steder - det må politikken si noe om. Det må diskuteres mulig avgrensninger, gjelder politikken bare studiepoenggivende og ikke korte betalingskurs som ikke har studiepoeng ol. Viktig at politikken bidrar til å sette kriterier som «binder oss til masten». Eks på mulige kriterier; vi skal ha 20 studenter pr program i et 3-års perspektiv. Skal vi etablere et nytt studieprogram, må noe annet legges ned osv. Utvalget trenger tilgang til forskning og utredninger som er gjort innen kvalitet og studieporteføljeutvikling, samt oversikt over eksisterende studieportefølje i NTNU:

**Oversikt studieporteføljen**

Det er flere innganger til dette; 1) studieområde 2) fakultetsvise eller 3) et eksternt blikk

* Lage hensiktsmessig oversikt over NTNUs totale portefølje til AU-møte i juni eventuelt august om det blir tidsutfordringer.

**Faglige integreringsrapporter**

Det ble gjort et stort stykke arbeid som ledd i fusjonen med de faglige integreringsrapportene vedrørende samordning og sammenslåing for økt kvalitet i studieporteføljen. De generelle tankene fra rapportene er god input, men utvalgets utfordring er nå å løfte blikket over det programnivået.

* Innhente de faglige integreringsrapportene med relevante tilleggsdokumenter, arkiveres i prosjektarkivet Sharepoint
* Lage oppsummering av essensen i de faglige integreringsrapportene

**Faktagrunnlag**

Det må innhentes faktagrunnlag fra

* Breddeuniversiteter med en profil som ligner NTNUs. Viktig å få dette på bordet tidlig nå – evnt utredningshjelp eksternt
* Ulike ekspertgrupper på oppdrag fra KD som er relevante for vårt arbeid, blant annet
* Kompetansebehovutvalget hvor NTNU-professor Hildegunn Ekroll er med. Hun har presentert utvalgets første delrapport ved Avdeling for utdanningskvalitet. Det å skaffe gode etterspørsels-/behovstall er utfordrende, og SSB er verktøyet vi har men oppleves ikke å være tilfredsstillende. Hva legger utvalget vekt på?
* I tillegg KD har nedsatt et ekspertutvalg vedrørende etter- og videreutdanning og livslang læring hvor Berit Kjeldstad deltar.
* Interne aktører som kan bidra til å belyse f.eks. Torberg Falck mfl., interne utvalg som jobber med NTNUs nye satsing innen evu mm
* Fakultetenes ulike strategier må trekkes inn i arbeidet

For å dimensjonere våre tilbud, må NTNU forholde seg til samfunnets erkjente og antatte behov i fremtiden. Dekker vi behovet bra nok? Studentenes «vandring» påvirker blant annet hva NTNU tenker om samfunnets behov osv. Dette er interessante spørsmål som vi må diskutere – hvordan gjøre det mulig å se man inn i fremtidsglasskulen? osv osv.

* Starte innhenting av internt faktagrunnlag - fakultetenes strategier
* Avklare om virksomhetsstyring har kompetanse på fremskrivninger

**Forskning**  
Det er viktig å sikre utvalget oppdatert oversikt over forskning innen kvalitet i utvikling av portefølje og kvalitetsbegrepet.

* NIFU har nylig kommet med en rapport på kvalitet i høyere utdanning som er av interesse. Mulig kontaktperson professor Bjørn Stensaker, UiO (relevant prosjekt <http://www.qnhe.no>)
* Annen forskning i Norden eller Europa så er det av interesse, og samt eventuelle europeiske standarder som vi må forholde oss til.
* Kartlegge/innhente faktagrunnlag, og avdekke behov for å få kjøp av nye utredninger
* Avklare budsjett for prosjektet
* Ingunn sender inn aktuelle kontakter til sekretariatet vedrørende annen forskning i Norden eller Europa av interesse.

**Interessent-kartlegging**

Vi må avklare mulige interessenter fremover. Hvem er de? Mange innspill kommet frem i møtet, både på interne og eksterne interessenter. Fakultetene er primærinteressenter som eier av porteføljen. RSA representerer arbeids- og samfunnet rundt oss, og deres behov for kompetanse skal våre utdanninger dekker. I hvilken grad skal de involveres i arbeidet - de er også en del av konteksten porteføljen «lever i», samfunnet. Internt er forvaltningsutvalgene en god kilde til kunnskap. De driver i praksis studieporteføljeutvikling i NTNU. De besitter mye kunnskap, og bør inviteres inn til å dele tanker om tematikken. I tillegg til representanter fra uu, fakultetene og instituttene, samt studentene.

Vi bør blåse opp involveringen maks i starten, for å få kastet mest mulig opp på bordet. Det ligger en fare i å begrense for tidlig, da kan vi miste viktig elementer.

* Følge opp/kontakte ulike interessenter
* AU spiller inn evnt forslag på aktuelle kontaktpersoner mfl.

**Dialog og innspillarenaer**  
Hvordan forandrer vi det vi gjør i NTNUs organisasjon? Hvordan sikre input og forankring, slik at politikken når det kommer til høring ikke er noe nytt og ukjent? Workshop og innspillarenaer er svært viktige for prosjektet. For å få inn mest mulig innspill bør det arrangeres en workshop med tanke på å skape tidlig forankring og dialog rundt dette med politikk for studieporteføljeutvikling.

Workshop er en hensiktsmessig innspillarena hvor vi bør invitere inn representanter fra uu, forvaltningsutvalgene, prodekaner, instituttledere, studieprogramledere samt studenter. Det er viktig å finne ut hvordan vi kan få studentene engasjert i arbeidet før – undervis – og etter workshopen. De er en kjemperessurs, og studenter må også delta i workshopen. God involvering og medvirkning fra ansatte og studenter vil lette operasjonaliseringen som kommer i kjølevannet av en vedtatt politikk.

* Starte planlegging av workshop (budsjett, datoer, foredragsholdere, lokaliteter ol)

**Milepæler og fremdrift**

Det er viktig at AU møter aktuelle aktører og interessenter for input før sommeren, slik at innspill kan oppsummeres, modnes og brukes etter sommeren. Innspillene må deretter testes ut på en større gruppe. Dette innebærer at vi må få til en innspillarena både før og etter sommeren. Dokumentet oppdateres og gjøres klart for høring før årsskiftet.

* Utarbeide møteplan og milepæler

**Berammede møter:**

|  |  |
| --- | --- |
| Dato | Aktivitet |
| 14.05 | AU-møte hvor vi inviterer Berit og Hildegunn, samt presentasjon av utvalgets slider mandatforståelse og eventuelt innspill på interessenter. |
| 11.06. | Workshop og utvidet UU-seminar. AU møtes i på formiddagen, og deretter uu-seminar. |
| 28.08. | Første AU etter ferien blir 28.08. for bearbeiding av innspillene og oversikt NTNUs studieportefølje pr juni 2018. |
| 26.09. | 2. innspillarena hvor utkast presenteres og testes ut - fakultetene mfl. |
| 23.10. | AU-møte 23.10. for oppdatering av dokumentet. |
| November | Au samles to dager i november for å få noe ferdig. |